Orora (Koloradas)

Orora (angl. Aurora) – miestas JAV, Kolorado valstijoje, Denverio metropolinėje teritorijoje. 2020 m. mieste gyveno 386 261 žmonės. Orora yra trečias pagal gyventojų skaičių miestas Kolorado valstijoje ir 51-as pagal gyventojų skaičių miestas Jungtinėse Amerikos Valstijose. Istorija Prieš kolonizacijos epochą, vietovėje gyveno įvairių genčių indėnai. Aurora atsirado 1880 m. kaip Flečerio miestelis, pavadinimą gavęs iš Denverio verslininko Donaldo Flečerio, kuris jame įžvelgė galimybę pasipelnyti iš nekilnojamojo turto. Jis ir jo partneriai suskirstė į sklypus 10 km² plotą į rytus nuo Denverio, tačiau po 1893 m. Denverio krizės miestas ir Koloradas patyrė didelių sunkumų. Tuomet Flečeris išvyko iš miesto, palikdamas bendruomenei didžiulę skolą už vandenį. 1907 m. gyventojai nusprendė pervadinti miestelį į Ororą pagal vieną iš jį sudarančių rajonų, ir Orora pamažu ėmė augti Denverio šešėlyje, o septintojo dešimtmečio pabaigoje ir aštuntojo pradžioje tapo sparčiausiai augančiu JAV miestu. Sportas Denverio „Outlaws“ (lakrosas, 2006–2020) Miestai partneriai Miestai, su kuriais Orora yra užmezgusi partnerystės ryšius: Antigvo Kuskatlanas, Salvadoras (2016) Nazretas, Etiopija (1988–2004, nuo 2014) Chako, Kosta Rika (2016) Songnamas, Pietų Korėja (1992) Išnašos Nuorodos Oficialus miesto tinklalapis